Staatskaping, korrupsie kan ANC-skip laat sink | Netwerk24
Staatskaping, korrupsie kan ANC-skip laat sink
Deur Izak Bergh, Marchand 10 September 2018 00:00
Die SAS ANC is aan die sink en die bemanning is te magteloos om die skip te red.
Hulle is onbevoeg. Jy het professionele mense met spesiale vaardighede nodig om so 'n reuse-vaartuig op koers te hou.
Ongelukkig het die huidige eie­naars kaderbemagtiging gebruik. Dit het onvermydelik afgestuur op 'n helse fiasko wat vererger is deur korrupsie wat in Europa ontstaan en soos 'n veldbrand deur Afrika versprei het.
Suksesvolle korrupsie verg nie spesiale vaardigheid nie. Wat dit wel gladder laat verloop, is politieke mag.
Toe skoutadmiraal Jacob Zuma by Thabo Mbeki bevel oor­geneem het, was die skrif aan die muur. Gedryf deur 'n verterende ambisie tot selfverryking en 'n natuurlike aanleg vir mags­misbruik, het Zuma en sy Indiese vennote 'n stelsel genaamd staatskaping vervolmaak.
Toe die admiraliteit uiteindelik die omvang van die skade besef, is hy vervang deur admiraal Cyril Ramaphosa, wat moet red wat nog te redde is. Hy probeer hard, maar dis 'n opdraande stryd.